OSNOVNA ŠKOLA „BRDA“

S P L I T

Povjerenstvo za procjenu i vrednovanje

kandidata za zapošljavanje

Na temelju članka 13. stavka 1. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Brda“ Split, Povjerenstvo za procjenu i vrednovanje kandidata za zapošljavanje upućuje kandidatima

O B A V I J E S T

Procjena odnosno testiranje kandidata prijavljenih na natječaj objavljen dana 12. ožujka 2020. godine na mrežnoj stranici i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje za zasnivanje radnog odnosa na radnom mjestu stručnog suradnika logopeda/stručne suradnice logopedinje na određeno puno radno vrijeme vršit će se usmenom procjenom odnosno usmenim testiranjem i vrednovanjem kandidata iz područja poznavanja propisa koji se odnose na djelatnost osnovnog obrazovanja.

Pravni i drugi izvori za pripremanje kandidata:

* Zakon o odgoju i obrazovanju u osnovnoj i srednjoj školi ("Narodne novine", br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17, 68/18. i 98/19.),
* Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju („Narodne novine“, br. 24/2015.),
* Pravilnik o postupku utvrđivanja psihofizičkog stanja djeteta, učenika te sastavu stručnih povjerenstava („Narodne novine“, 67/14.),
* Pravilnik o pomoćnicima u nastavi i stručnim komunikacijskim posrednicima („Narodne novine“ 102/18, 59/19. i 22/20.).

Poziv na procjenu odnosno testiranje bit će objavljen na mrežnoj stranici Škole i dostavljen svim kandidatima koji podnesu pravodobnu i potpunu prijavu te ispunjavaju uvjete natječaja, najkasnije 5 dana prije dana određenog za procjenu odnosno testiranje.

Predsjednica Povjerenstva

Lovrenka Britvić, prof.